पाएं अपने शहर की ताज़ा ख़बरें और फ्री ई-पेपरडाउनलोड करें
गर्मी के कारण शहर में पेयजल की मांग बढ़ते ही पीएचईडी ने 10 एमएलडी और अतिरिक्त बीसलपुर पानी की सप्लाई देना शुरू कर दिया है। अभी शहर में राेजाना कुल 608 एमएलडी पेयजल सप्लाई किया जा रहा है, इसमें में 470 एमएलडी बीसलपुर, 138 एमएलडी ट्यूबवैल से और 1451 टैंकर ट्रीप से पेयजल सप्लाई है।
इससे पहले मार्च माह में 440 एमएलडी बीसलपुर पानी दिया जा रहा था, जिसे अप्रैल में 20 एमएलडी बढ़ाकर 460 एमएलडी कर दिया गया था। अभी 10 एमएलडी और अतिरिक्त सप्लाई बढ़ा दी गई है। वहीं राेजाना पेयजल शिकायत के लिए खाेले गए कंट्राेल रुम में औसतन 60 से 80 शिकायतें दर्ज हाे रही है। अतिरिक्त मुख्य अभियंता मनीष बेनीवाल ने बताया कि प्राप्त शिकायतें ज्यादातर झाेटवाड़ा, जगतपुरा व प्रताप नगर क्षेत्र से आ रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn